《送程彦明煜之松江》
明代·高逊志

同是他乡客，俱为避地人。
兴来犹浪迹，别去更沾巾。
山路常疑犹，江花已报春。
荒烟投远戍，落日扣通津。
樵笠归墟尽，渔蓑度水频。
扬帆惊宿鸟，鼓柁骇游鳞。
俗薄谁知己，时危不计贫。
飘然沧海上，也欲共垂纶。

作者简介：名或作巽志。明徐州府萧县人，寓居浙江嘉兴，字士敏。文章典雅。洪武初，征修《元史》，授翰林编修，累迁试吏部侍郎。建文初，任太常少卿，与董伦同主庚辰会试，得士王艮、胡靖等，皆为名臣。燕王朱棣兵入南京，遁迹雁荡山中，病卒。有《啬庵集》。